Nos Bertrandus dictus abbas de Bullione Bisunt[…] dyocesis Cyst[…] Ordinis notum facimus universis quod nos vidimus et de verbo ad verbum diligenter legimus quasdam litteras sanas et integras sigillis nobilium v[ir]rorum scilicet Stephani Burgundie comitis et Villelmi Maticonensis et Viennensis comitis sigillatas quarum tenor talis est : Notum sit tam presentibus quam futuris quod nos scilicet ego Stephanus Burgundie comes et Villelmus Maticonensis et Viennensis comes dedimus ecclesie Sancte Marie de Thart XL sacos salis singulis annis persolvendos, ita quod uterque nostrum dedit XX et eidem ecclesie vendas suarum rerum concessimus. Testes : B. uxor comitis Stephani, Renaudus de Trava, Guiardus de Longo Campo, Guido de Pusuel, Lebaudus de Visat, Acarias de Verzelay, magister Alpinus, Renaudus clericus, Humbertus Derlay. Actum apud Thart anno ab Incarnatione Domini Mo Co LXXXXo. Nos vero dictus abbas de Bullione presenti transcripto ab originali sumpto sigillum nostrum apposuimus in testim[onium] veritatis. Datum visionis nostre anno Domini Mo CCCo tercio mense septembris.